**Қайғы қасірет туралы не білеміз**

***«Ал әрқайсымызға Мәсіхтің рақым етіп үлестіріп берген ерекше рухани дарындарымыз бар.»***

***(Ефест. 4:7)***

Сіздің өміріңізде қазір қандай да бір қиын жағдайлар болып жатыр ма? Біз азап шегу туралы білмейтін екі нәрсе бар.

Біз қиналған кезде, үмітсіздікке түсіп кетеміз. Бізді болашақта не күтіп тұрғанын біз нақты білмейміз, немесе Құдайдың бізді сол болашақта болатын жағдайларға қалай дайындайтынын білмейміз. Бірақ Құдайдың табиғаты туралы Киелі кітапта: “Өйткені Жаратқанның сөзі шынайы, Ол бар істерін адалдықпен жасайды,”,— делінген (Забур 32:4). Біздің қайғы-қасіретіміз, содан шығатын үмітсіздік туралы айтатын болсақ, Киелі кітап: «Ал Құдай Өзінің уәдесіне берік: Ол төзімдеріңнен артық сыналуларыңа жол бермейді. Еліктірілген кездеріңде соған шыдауға күш-қуат беріп, құтылып шығудың лайықты жолымен қамтамасыз етеді.» дейді. (Қорынттықтарға 1-хат 10:13).

14 ғасырдағы архиепископ Франсуа Фенелон былай деп жазды: «Өмірдегі сынақтарымызды бізге қарай жылжып келе жатқан үлкен мұхит толқындары сияқты көреміз. Жүрегіміз суға батып кету қаупінен қорқады. Бірақ біз көрмейтін нәрсе — ол Құдайдың қолымен сызылған шекара сызығы. Дүниедегі тіпті ең үлкен толқындар бұл сызықтан бері өте алмайды. Құдай бізге сынақтар жібереді, иә. Бірақ Ол әрқашан: “Бұл толқындар тек мына сызыққа дейін келеді. Олар шекарадан бері шықпайды.”,— деп айтуға дайын».

Құдайымыз Өзін «...теңіздің аласұрған суларынан өтетін жол» (Ишая 43:16) деп атайды. Ол бізге жол ашып, сынақтарымызға сәйкес Өз рақымын беретін болады.